Hugo Sperrle

**Hugo Sperrle** (7 Februari 1885 – 2 April 1953) adalah seorang Fil Marsyal *[[Luftwaffe]]* Jerman semasa Perang Dunia II yang memerintah Luftflotte 3 dalam kempen di Perancis dan Britain. Pasukan itu di letakkan sepenuhnya di Perbatasan Barat dan Kancah Mediterranean di sepanjang peperangan. Sperrle adalah salah seorang dari 12 Jeneral yang dinaikkan pangkat dalam Upacara Fil Marsyal 1940 dan merupakan pegawai kanan ke-4 dalam senioriti Tentera Udara Jerman. Dari tahun 1939 hingga 1944 beliau adalah Ketua Armada Udara 3 dan Panglima Luftwaffe di Barat (*Chef der Luftflotte 3 und Befehlshaber West*), tetapi telah dipecat pada Ogos 1944 apabila pasukannya yang jauh lebih kecil tidak mampu menghalang pendaratan pihak Bersekutu di Eropah Barat.

## Kehidupan awal dan kerjaya
Beliau dilahirkan di Ludwigsburg, dan menyertai Tentera Darat Jerman pada tahun 1903 dan ditauliahkan sebagai *[[Leftenan Muda|Leutnant]]*, kemudian dinaikkan pangkat ke *[[Leftenan|Oberleutnant]]*. Selepas Perang Dunia Pertama meletus, beliau ditukarkan ke Luftstreitkräfte (Perkhidmatan Udara Tentera Darat Jerman), bertugas sebagai pemerhati dalam pesawat dua tempat duduk. Semasa perang beliau menerima kenaikan pangkat dan akhirnya sebagai komander komponen udara dalam Tentera Darat Ke-7 Jerman.

## Antara perang
Sperrle menyertai Freikorps pada pengakhiran perang selepas pembubaran Perkhidmatan Udara, sebelum menyertai semula *[[Reichswehr]]*. Oleh kerana Jerman tidak dibenarkan mempunyai unit udara, beliau berkhidmat di posisi logistik dan markas tentera darat. Selepas pihak Nazi mengambil alih kuasa, sebuah tentera udara baru Luftwaffe, ditubuhkan.

Beliau memasuki Luftwaffe yang baru dibentuk pada tahun 1935 di mana beliau kemudiannya dinaikkan pangkat ke *Generalmajor* (bersamaan Brigedier Jeneral AS). Beliau ketika itu merupakan komander pertama Condor Legion semasa Perang Saudara Sepanyol sehingga Oktober 1937, bersama Wolfram Freiherr von Richthofen yang berkhidmat sebagai Ketua Stafnya. Selepas itu beliau dinaikkan pangkat ke *General der Flieger* (bersamaan Leftenan Jeneral AS).

## Perang Dunia Kedua
Apabila Perang Dunia Kedua meletus, beliau memimpin *[[Luftflotte 3]]* (Armada Udara 3) Jerman. Unit ini tidak terbabit semasa kempen Poland, tetapi digunakan dari bulan Mei dan seterusnya di Perancis, memainkan peranan penting sebagai unit sokongan pengebom taktikal. Pada Julai 1940, beliau dilantik sebagai *[[Fil Marsyal|Generalfeldmarschall]]* Luftwaffe semasa dalam Upacara Fil Marsyal 1940. Armada Udara Ke-3, ditempatkan di utara Perancis, memainkan peranan penting dalam Pertempuran Britain, dari Jun 1940 hingga Oktober 1940 dan The Blitz, hingga Mei 1941. Pada September Sperrle terbabit dalam perdebatan hangat dengan komander Luftwaffe yang lain, terutamanya dengan Panglima Tertingginya Hermann Goering, berhujah untuk meneruskan serangan terhadap lapangan terbang British dan Tentera Udara Diraja bagi memastikan kejayaan pencerobohan Britain. Bagaimanapun, Göring mengarah satu perubahan pada strategi Luftwaffe, menukar serangan keatas bandar-bandar British (yang memiliki kesan tidak sengaja bagi meringankan tekanan Jerman terhadap RAF). Pasukannya terus mengebom Britain sehingga musim gugur tahun 1941.

Beliau kekal bersama unitnya di Perancis untuk 3 tahun berikutnya, hidup dengan mewah di Istana Luxembourg. Peranan utamanya dalam perang, bagaimanapun telah berakhir. Beliau menyokong Erwin Rommel semasa Kempen Afrika Utara dan akhirnya mengambil alih pemerintahan penuh angkatan tentera udara Jerman di Eropah Barat pada tahun 1944, sejurus sebelum pendaratan Bersekutu di Eropah Barat. Pasukannya terjejas teruk akibat kekurangan kapal terbang, krew berpengalaman, dan bahan api. Sungguhpun pada awalnya seorang penyokong Nazi, beliau semakin kecewa dengan usaha perang Jerman. Semasa D-Day beliau hanya memiliki 319 buah pesawat beroperasi yang tinggal bagi menghadapi armada pihak Bersekutu dengan kekuatan lebih dari 9,000 kapal terbang. Akibat ketidakupayaan unitnya bagi menghalang pendaratan tentera Bersekutu, beliau disingkirkan dari pemerintahan pada Ogos 1944.

Fil Marsyal Sperrle ditahan oleh pihak Bersekutu dan didakwa dengan jenayah perang dalam Perbicaraan Pemerintah Tertinggi di Perbicaraan Nuremberg Terkemudian tetapi dibebaskan. Selepas perang, beliau hidup secara senyap dan meninggal dunia di Munich pada tahun 1953.

## Tarikh kenaikkan pangkat
* *[[Leutnant]]* - 18 Oktober 1904
* *[[Oberleutnant]]* - 18 Oktober 1912
* *[[Hauptmann]]* - 28 November 1914
* *[[Major]]* - 1 Oktober 1926
* *[[Oberstleutnant]]* - 1 Februari 1931
* *[[Oberst]]* - 1 Ogos 1933
* *[[Generalmajor]]* - 1 Oktober 1935
* *[[Generalleutnant]]* - 1 April 1937
* *[[General der Flieger]]* - 1 November 1937
* *[[Generaloberst]]* - dilangkau
* *[[Generalfeldmarschall]]* - 19 Julai 1940

## Anugerah kebesaran
* Iron Cross (1914) Kelas 1 dan 2
* Pingat Kesatria Kelas 2 Darjah Singa Zahringer Grand Duke Baden berserta Daun Oak dan Pedang: 18 Mei 1915
* Pingat Kesatria Darjah Kepujian Tentera Wurttemberg: 21 Jun 1915
* Pingat Kesatria Kelas 1 Darjah Friedrich Wurttemberg berserta Pedang: 21 Jun 1917
* Pingat Kehormatan Reuss Kelas 3 berserta Pedang dan Mahkota
* Lencana Juruterbang Diraja Prusia
* Lencana Peringatan Udara Diraja Prusia
* Pingat Kesatria Darjah Kerabat Diraja Hohenzollern berserta Pedang: 31 Mac 1917
* Pingat Kehormatan Pejuang (1934)
* Pingat Khidmat Lama Angkatan Tentera Kelas 4 hingga Kelas 1
* Medalla de la Campana de Espana
* Cruz de Guerra de Espana
* Lencana Juruterbang Diraja Sepanyol 
* Pingat Individu Tentera Sepanyol berserta Berlian
* Lencana Emas Juruterbang Pemerhati bertahta Berlian: 19 November 1937
* Salib Emas Sepanyol berserta Pedang dan Berlian: 4 Jun 1939
* Pingat Semat Iron Cross (1939) Kelas 1 dan 2
* Knight Cross of the Iron Cross: 17 Mei 1940
* Nama Sperrle disebut enam kali dalam Wehrmachtbericht (Laporan Kemajuan Angkatan Tentera) iaitu pada 5 Oktober 1940, 15 November 1940, 20 November 1940, 9 April 1941, 13 Februari 1942 dan 15 Februari 1942. Ini membolehkan beliau tersenarai dalam Daftar Kehormat Tentera Darat Jerman. (Orang-orang atau unit-unit tentera yang disebut dalam Wehrmachtbericht dianggap satu penghormatan besar tentera dan dipandang tinggi)

## Lihat juga
Fil Marsyal dan Laksamana Besar Jerman
* Hermann Goering (kemudian Marsyal Empayar)
* Werner von Blomberg
* Gerd von Rundstedt
* Erich Raeder
* Fedor von Bock
* Wilhelm Ritter von Leeb
* Walther von Brauchitsch
* Wilhelm Keitel
* Walther von Reichenau
* Erwin von Witzleben
* Gunther von Kluge
* Albert Kesselring
* Wilhelm List
* Erhard Milch
* Eduard Freiherr von Bohm-Ermolli
* Erwin Rommel
* Georg von Kuchler
* Erich von Manstein
* Friedrich Paulus
* Ernst Busch
* Ewald von Kleist
* Maximilian Freiherr von Weichs
* Karl Donitz
* Wolfram Freiherr von Richthofen
* Walter Model
* Ferdinand Schorner
* Robert Ritter von Greim

## Rujukan
;Petikan

;Bibliografi

* 
* 
* 

## Pautan luar
* Hugo Sperrle.
*Sperrle, Hugo in the Encyclopædia Britannica's Guide to Normandy 1944